தனது பாணங்களால் அவற்றை ராமன் முறியடித்ததும், மாருதி பெரிய மலைக்கற்களை எடுத்து எறிய, அவற்றையும் ஒரு நொடியில் பொடியாக்கிய ராமன், வானில் பறந்த வானரத்தையும் காயப் படுத்தினான். மாருதி கீழே விழும் சமயத்தில் அவனது தந்தையான வாயு அவனைத் தாங்கிப் பிடித்து, ராமனைப் பணியுமாறு அறிவுறுத்தினான். அதன்படியே தரைக்கு வந்த மாருதி, ராமனின் காலடியில் பணிந்து, தன்னை மன்னிக்குமாறு வேண்ட, கருணையுடன் அந்த இளவரசன் மாருதிக்கு மன்னிப்பளித்தான்.